stanford-oval/wikipedia huggingface dataset:
ฮะรอม
ประเภทการกระทำที่ต้องห้าม > การแต่งงานและชีวิตครอบครัว

อิสลามได้ห้ามซินาอย่างเด็ดขาด ไม่สำคัญว่าจะเป็นการร่วมประเวณี หรือมีเพศสัมพันธ์ระหว่างผู้ที่ไม่ได้แต่งงานทั้งสองคนก็ตาม ตามโองการอัลกุรอานได้กล่าวถึงการห้ามประเภทนี้ว่า:
และพวกเจ้าอย่าเข้าใกล้การผิดประเวณี แท้จริงมันเป็นการลามกและทางอันชั่วช้า
และบรรดาผู้ที่ไม่วิงวอนขอพระเจ้าอื่นใดคู่เคียงกับอัลลอฮ์ และพวกเขาไม่ฆ่าชีวิตซึ่งอัลลอฮ์ทรงห้ามไว้...
ประเภทการกระทำที่ต้องห้าม > การหย่า

รายงานจากยูซุฟ อัลเกาะเราะฎอวี การหย่าในตอนที่ผู้หญิงอยู่ในช่วงประจำเดือนเป็นที่ต้องห้าม เพราะในช่วงประจำเดือน การมีเพศสัมพันธ์จะถือว่าเป็นฮะรอม จึงเป็นไปได้ว่าความคิดเกี่ยวกับการหย่ามาจากความเก็บกดทางเพศหรือความตึงตัวของเส้นประสาทของฝ่ายชาย และไม่อนุญาตให้มุสลิมสาบานว่าจะหย่ากัน ซึ่งก่อให้เกิดคำพูดว่าถ้าเหตุการณ์ใดไม่เกิดขึ้น ก็จะหย่ากัน และก่อให้เกิดคำขู่ว่าถ้าพวกเขา/เธอไม่ทำบางอย่าง ก็จะหย่ากัน
ประเภทการกระทำที่ต้องห้าม > จริยธรรมทางธุรกิจ

ริบา เช่น กินดอก กับดอกเบี้ย เป็นที่ต้องห้ามในศาสนาอิสลามทุกรูปแบบ โดยดอกเบี้ยขัดแย้งกับหลักซะกาตที่ให้ทรัพย์สินไหลจากคนรวยไปสู่คนจน ริบาเป็นที่ต้องห้ามเพราะมันเก็บทรัพย์สินให้อยู่กับคนรวยและอยู่ห่างจากคนยากจน และเชื่อว่าริบาทำให้มนุษย์เห็นแก่ตัวและมีความโลภ
ธุรกิจและการลงทุนที่ไม่มีการแลกเปลี่ยนสินค้าและบริการอย่างยุติธรรมหรือให้ฟรีถือว่าเป็นฮะรอม เช่น การให้สินบน, การขโมย และการพนัน ดังนั้น ธุรกิจที่หลอกลวงและไม่ซื่อสัตย์ทุกรูปแบบกลายเป็นที่ต้องห้ามในศาสนาอิสลาม
มีโองการอัลกุรอานได้กล่าวห้ามจริยธรรมทางธุรกิจที่ไม่ดีไว้ว่า:
โอ้ ผู้ศรัทธาทั้งหลาย! จงอย่ากินดอกเบี้ยหลายเท่าที่ถูกทบทวีและพวกเขาพึงยำเกรงอัลลอฮ์เถิด เพื่อว่าพวกเจ้าจะได้รับความสำเร็จ
อัลลอฮ์จะทรงให้ดอกเบี้ยลดน้อยลงและหมดความจำเริญ และจะทรงให้บรรดาที่เป็นทานเพิ่มพูนขึ้น และอัลลอฮ์นั้นไม่ทรงชอบผู้เนรคุณ ผู้กระทำบาปทุกคน
ประเภทการกระทำที่ต้องห้าม > มรดก

เป็นสิ่งที่ฮะรอมสำหรับพ่อที่กีดกันลูก ๆ ของเขาจากมรดก และพ่อที่กีดกันผู้หญิงหรือลูกของภรรยาที่ไม่ได้เป็นคนโปรดจากมรดกก็ถือว่าฮะรอม ที่มากไปกว่านั้น การที่ญาติคนหนึ่งกีดกันญาติอีกคนที่มีสิทธิได้รับมรดกผ่านกลอุบายต่าง ๆ ก็ถือว่าฮะรอมเช่นกัน
ประเภทการกระทำที่ต้องห้าม > เสื้อผ้าและเครื่องประดับ

ในศาสนาอิสลาม ผู้ชายถูกสั่งห้ามไม่ให้ใส่เครื่องประดับทองและผ้าไหม แต่ผู้หญิงยังคงใส่ได้ ตราบที่ไม่ได้ใช้เพื่อดึงดูดกับผู้ชาย (นอกจากสามีของเธอ) การห้ามนี้เป็นส่วนหนึ่งของหลักการอิสลามเพื่อหลีกเลี่ยงชีวิตที่หรูหราฟุ่มเฟือย
เป็นที่ต้องห้ามสำหรับผู้หญิงในการใส่เสื้อที่ไม่ปกคลุมร่างกายตามหลักศาสนาและเสื้อที่ดูเห็นข้างใน ที่มากไปกว่านั้น การห้ามได้เพิ่มไปถึงความงามที่เกิดจากการเสริมความงามทางร่างกาย การปรับเปลี่ยนที่เป็นฮะรอมในศาสนาอิสลามคือรอยสักและดัดฟันให้สั้น
อิสลามได้ห้ามมุสลิมใช้เครื่องใช้ที่ทำมาจากทองและเงินกับผ้าไหมบริสุทธิ์ในบ้าน เพื่อหลีกเลี่ยงชีวิตอันหรูหราฟุ่มเฟือยในบ้านของตน  รูปปั้นต่าง ๆ ถูกห้ามไม่ให้มีในบ้าน และมุสลิมถูกห้ามไม่ให้มีส่วนร่วมในการสร้างรูปปั้น เพราะทำให้ความคิดของตนสับสนเกี่ยวกับความเป็นเอกภาพของอัลลอฮ์
ประเภทการกระทำที่ต้องห้าม > ชิรก์

บทความหลัก: ชิรก์ (อิสลาม)
การสักการะพระเจ้าองค์อื่นนอกจากอัลลอฮ์ถือว่าเป็นบาป ตามโองการอัลกุรอานว่า:
จงกล่าวเถิด (มุฮัมมัด) ว่าแท้จริงฉันถูกห้ามมิให้เคารพสักการะ บรรดาผู้ที่พวกท่านวิงวอนกันอยู่ อื่นจากอัลลอฮ์ จวงกล่าวเถิดฉันจะไม่ปฏิบัติตามความใคร่ใฝ่ต่ำของพวกเจ้า ถ้าเช่นนั้นแน่นอน ฉันก็ย่อมหลงผิดไปด้วย และฉันก็จะไม่ใช่เป็นคนหนึ่งในหมู่ผู้ได้รับคำแนะนำ
และฮะดีษกล่าวถึงการทำชิรก์ไว้ว่า:
รายงานจากอิบน์ มัลอูดไว้ว่า มุฮัมมัดได้กล่าวว่า: "ใครก็ตามที่เสียชีวิตโดยที่สักการะพระเจ้าองค์อื่นคู่กับอัลลอฮ์ ก็จะถูกเข้าไปในนรก"
ตัวอย่าง

ฮะรอม คือกฎบัญญัติห้าม ที่มุกัลลัฟ (มุสลิมผู้อยู่ในศาสนนิติภาวะ) ทุกคนต้องละเว้น เช่น
| --- | --- |
 การตั้งภาคีต่ออัลลอหฺ  การแหนงหน่ายต่อความเมตตาของอัลลอหฺ  การหมดหวังในความเมตตาต่ออัลลอหฺ  การเชื่อว่าสามารถรอดพ้นจากการลงโทษของอัลลอหฺ  การสังหารชีวิตผู้ไม่มีความผิด  การเนรคุณต่อมารดาและบิดา  การตัดขาดจากญาติพี่น้อง  การกินทรัพย์สินของลูกกำพร้าโดยอธรรม  การกินดอกเบี้ย  การผิดประเวณี  การรักร่วมเพศระหว่างชาย  การใส่ร้ายผู้บริสุทธิ์ว่าทำผิดประเวณีหรือรักร่วมเพศ  การดื่มสุราเมรัยและเสพยาเสพติด  การอยู่กับการละเล่นบันเทิง  การฟังหรือขับร้องเพลงและเล่นดนตรี  การพูดโกหก  การสาบานเท็จ  การเป็นพยานเท็จ  การไม่ยอมให้การหรือเป็นพยาน  การผิดสัญญา  การทำลายไม่รับผิดชอบสิ่งที่ได้รับมอบหมาย  การขโมยลักทรัพย์  การหลอกลวง  การบริโภค อุปโภคสิ่งที่ได้มาโดยทุจริตวิธี  การไม่ยอมจ่ายหนี้หรือเหนี่ยวรั้งทรัพย์สินของผู้อื่น  การหนีจากสงครามศาสนา  การกลับคืนสู่อวิชชาหลังจากได้เรียนรู้สัจธรรมอิสลามแล้ว  การฝักใฝ่กับผู้อธรรม:   การไม่ช่วยเหลือผู้ถูกอธรรม  การเรียนและทำคุณไสย  ความฟุ่มเฟือย  ความเย่อหยิ่งทรนง  การต่อสู้กับศรัทธาชน  รับประทานซากสัตว์ เลือด เนื้อสุกร และสัตว์ที่ไม่ได้ถูกเชือดตามหลักศาสนา  การละทิ้งการนมาซ  การไม่จ่ายซะกาต  การไม่ใยดีต่อการทำหัจญ์  การละทิ้งกฎบัญญัติศาสนา เช่น การถือศีลอด ญิฮาด การสั่งทำความดี การห้ามทำความชั่ว การภักดีต่อบรรดาอิมาม การผละตนออกจากศัตรูบรรดาอิมาม  การทำบาปเล็กบาปน้อยจนเป็นกิจวัตร  การนินทากาเล  การยุยงให้ผู้คนแตกแยกกัน  การวางแผนหลอกลวงผู้อื่น  อิจฉาริษยา  การกักตุนสินค้าจนทำให้ข้าวยากหมากแพง  การตั้งตัวเป็นศัตรูต่อศรัทธาชน  การรักร่วมเพศระหว่างหญิง  การเป็นแมงดาหรือแม่เล้าติดต่อให้แก่โสเภณี การยินยอมให้ภารยาและบุตรีผิดประเวณี  การสำเร็จความใคร่ด้วยตัวเอง  การทำการอุตริในศาสนา  การพิพากษาคดีด้วยความฉ้อฉล  การทำสงครามในเดือนต้องห้ามทั้งสี่ คือ ซุลกออิดะหฺ ซุลฮิจญะหฺ มุฮัรรอม และรอญับ นอกจากจะเป็นฝ่ายถูกรุกราน  การล่วงละเมิดสิทธิของศรัทธาชนด้วยการล้อเล่น เหยียดหยาม ด่าทอ  การหักห้ามกีดกันผู้อื่นเข้าสู่สัจธรรม  การเนรคุณต่อคุณงามความดีของอัลลอหฺ  การก่อเหตุวุ่นวายในสังคม  การขายอาวุธแก่ที่ก่อความไม่สงบสุข  การใส่ร้ายผู้อื่น  การไม่ให้ความเคารพต่ออัลลอหฺ  การลบหลู่ดูหมิ่นต่อกะอฺบะหฺ  การลบหลู่ดูหมิ่นต่อมัสยิด  การที่บุรุษสวมใส่ผ้าไหม  การใช้ภาชนะทำด้วยทองคำและเงิน
ตัวอย่าง > โทษทัณฑ์ของผู้ผ่าฝืนกฎบัญญัติห้าม

มุกัลลัฟที่ฝ่าฝืนกฎบัญญัติห้ามจะถูกลงโทษในสองรูปแบบคือ
1. การลงทัณฑ์โดยรัฐอิสลาม เพื่อรักษารักษาความเป็นระเบียบในสังคม เช่น ลงทัณฑ์ฆาตกร ผู้ผิดประเวณี ขโมย ผู้ดื่มสุรา
2. การลงโทษในวันปรโลก อันเป็นหน้าที่ของอัลลอหฺพระผู้เป็นเจ้า
บุคคลที่ฝ่าฝืนกฎบัญญัติห้ามจะได้รับการลุแก่โทษในวันปรโลกได้หากสำนึกผิด (เตาบัต) แต่การลุโทษโดยรัฐอิสลามนั้นขึ้นอยู่กับผู้พิพากษา
ดูเพิ่ม

สรุปศาสนาอิสลาม
อภิธานศัพท์ศาสนาอิสลาม
อะฮ์กาม
อัลญามิยะฮ์ รายละเอียดสิ่งที่ฮะรอมของชีอะฮ์
กฎเกี่ยวกับอาหารของชาวคริสต์
ฮะลาล
กัชรุต กฎเกี่ยวกับอาหารของชาวยิว
มักรูฮ์
มิตซ์วะฮ์ คำศัพท์ภาษายูดายที่ใช้ในแบบเดียวกัน
ชะรีอะฮ์
เตรฟ (Treif) คำศัพท์ภาษายิดดิชของผู้ที่ไม่โกเชอร์
ข้อห้าม
นิติศาสตร์ญะอ์ฟารี
แหล่งข้อมูลอื่น

Laws of Islam concerning food
โมฮัมเหม็ด อับดุลลาฮี โมฮัมเหม็ด

| โมฮัมเหม็ด อับดุลลาฮี โมฮัมเหม็ด |
| --- | --- |


ประธานาธิบดีโซมาเลีย
ดำรงตำแหน่ง 16 กุมภาพันธ์ พ.ศ. 2560 – 15 พฤษภาคม พ.ศ. 2565
ก่อนหน้า: ฮัสซัน ชีค โมฮามุด
ถัดไป: ฮัสซัน ชีค โมฮามุด
นายกรัฐมนตรีโซมาเลีย
ดำรงตำแหน่ง 31 ตุลาคม พ.ศ. 2553 – 19 มิถุนายน พ.ศ. 2554
ก่อนหน้า: อับดิวาฮิด อิลมี กอนเจห์
ถัดไป: อับดีเวลี โมฮัมเหม็ด อาลี
เอกอัครราชทูตโซมาเลียประจำสหรัฐอเมริกา
ดำรงตำแหน่ง พ.ศ. 2528 – พ.ศ. 2532
 
ข้อมูลส่วนบุคคล
เกิด: 11 มีนาคม พ.ศ. 2505
ศาสนา: อิสลาม
พรรคการเมือง: พรรคทาโย

โมฮัมเหม็ด อับดุลลาฮี โมฮัมเหม็ด "ฟารมาโจ" (โซมาลี: Maxamed Cabdulaahi Maxamed Farmaajo, อาหรับ: محمد عبد الله محمد) (เกิด 11 มีนาคม พ.ศ. 2505 ที่ โมกาดิชู ประเทศโซมาเลีย) เป็นนักการทูต ศาสตราจารย์ และนักการเมืองชาวโซมาเลีย เขาเคยดำรงตำแหน่งประธานาธิบดีโซมาเลียในช่วง พ.ศ. 2560 – 2565 นายกรัฐมนตรีโซมาเลียในช่วง พ.ศ. 2553 – 2554 เคยดำรงตำแหน่งเอกอัครราชทูตโซมาเลียประจำสหรัฐอเมริกาในช่วง พ.ศ. 2528 - พ.ศ. 2532 และเป็นผู้ก่อตั้งและเลขาธิการพรรคทาโย
แคว้นมักกะฮ์

| มักกะฮ์ |
| --- | --- |
แคว้น
مكة المكرمة
แคว้นมักกะฮ์ (สีแดง) ในประเทศซาอุดีอาระเบีย
พิกัด: 21°30′N 41°0′E﻿ / ﻿21.500°N 41.000°E﻿ / 21.500; 41.000
เมืองหลวง: มักกะฮ์
การแบ่งเขตการปกครอง: 12
การปกครอง
 • ผู้ว่าราชการแคว้น: คอลิด บิน ไฟซอล อัล ซาอูด
 • รองผู้ว่าราชการแคว้น: Badr bin Sultan bin Abdulaziz
พื้นที่
 • ทั้งหมด: 153,148 ตร.กม. (59,131 ตร.ไมล์)
ประชากร (2017 census)
 • ทั้งหมด: 8,557,766 คน
 • ความหนาแน่น: 56 คน/ตร.กม. (140 คน/ตร.ไมล์)
ISO 3166-2: 02
เว็บไซต์: www.makkah.gov.sa
แคว้นมักกะฮ์ (อาหรับ: مِـنْـطَـقَـة مَـكَّـة الـمُـكَـرَّمَـة Minṭaqah Makkah l-Mukarramah ) เป็นแคว้น (มินตาเกาะฮ์) ที่มีประชากรมากที่สุดในประเทศซาอุดีอาระเบีย. โดยตั้งอยู่ทางตะวันตกของซาอุดีอาระเบียติดกับชายฝั่งทะเล มีพื้นที่ 153,128 กม² และมีประชากร 8,557,766 คน (สัมมโน ค.ศ.2017) มีเมืองหลวงคือมักกะฮ์ ซึ่งเป็นนครศักดิ์สิทธิ์ในศาสนาอิสลาม
เขต

แคว้นนี้ถูกแบ่งเขตการปกครองไป 17 เขต (รวมประชากรในปีค.ศ.2010) ได้แก่:
อัล-ญุมุม (92,222)
อัล-กามิล (21,419)
อัล-คุรมะฮ์ (42,223)
อัล-ลิษ (128,529)
อัล-กุนฟิดะฮ์ (272,424)
อัฏฏออิฟ (1,281,613)
ญิดดะฮ์ (3,456,914)
คุลัยส์ (56,687)
มักกะฮ์ (1,675,368)
รอบิฆ (92,072)
รันยะฮ์ (45,942)
ตูรูบะฮ์ (43,947)
อาดัม
อะรีดาต
โมยา
มีซาน
บะฮ์รา
ดูเพิ่ม

ฮิญาซ
ติฮามะฮ์
แหล่งข้อมูลอื่น

Emirate of Mecca Region เก็บถาวร 2010-01-31 ที่ เวย์แบ็กแมชชีน Official Website
A travel through the province of Mecca, Splendid Arabia: A travel site with photos and routes
Umm Al Qura University in Mecca เก็บถาวร 2009-11-18 ที่ เวย์แบ็กแมชชีน
General Authority for Statistics - Kingdom of Saudi Arabia
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
เราะฟีก อัลฮะรีรี

| เราะฟีก อัลฮะรีรี |
| --- | --- |
رفيق الحريري


นายกรัฐมนตรีเลบานอน
ดำรงตำแหน่ง 23 ตุลาคม 2000 – 21 ตุลาคม 2004
ประธานาธิบดี: เอมีล ละฮูด
ก่อนหน้า: ซะลีม อัลฮุศ
ถัดไป: อุมัร กะรอมี
ดำรงตำแหน่ง 31 มกราคม 1992 – 2 ธันวาคม 1998
ประธานาธิบดี: เอเลียส ฮราวี เอมีล ละฮูด
ก่อนหน้า: เราะชีด อัศศุลห์
ถัดไป: ซะลีม อัลฮุศ
 
ข้อมูลส่วนบุคคล
เกิด: เราะฟีก บะฮาอ์ อัดดีน อัลฮะรีรี (Rafic Baha El Deen Al Hariri) 1 พฤศจิกายน ค.ศ. 1944(1944-11-01) ไซดอน ประเทศเลบานอน
เสียชีวิต: 14 กุมภาพันธ์ ค.ศ. 2005(2005-02-14) (60 ปี) เบรุต ประเทศเลบานอน
เชื้อชาติ: เลบานอนและซาอุดีอาระเบีย
พรรคการเมือง: ขบวนการอนาคต
คู่สมรส: Nidal Bustani, นาซิก อัลฮะรีรี
บุตร: บะฮาอ์, ซะอด์, ฮุซาม, อัยมัน, ฟะฮด์, ฮินด์

เราะฟีก บะฮาอ์ อัดดีน อัลฮะรีรี (อาหรับ: رفيق بهاء الدين الحريري, Rafic Baha El Deen Al Hariri, ออกเสียง: [rafiːq al ħariːriː]; 1 พฤศจิกายน ค.ศ. 1944 – 14 กุมภาพันธ์ ค.ศ. 2005) เป็นนักธุรกิจมหาเศรษฐีและอดีตนายกรัฐมนตรีเลบานอน นับตั้งแต่ปี ค.ศ. 1992 ถึง 1998 และอีกวาระในปี ค.ศ. 2000 จนถึงการลาออกของเขาในวันที่ 20 ตุลาคม ค.ศ. 2004 (2004-10-20) เขาเป็นผู้นำของคณะรัฐมนตรีรวมห้าคณะตลอดการดำรงตำแหน่ง อัลฮะรีรีเป็นผู้ที่ได้รับการยอมรับอย่างกว้างขวางในฐานะผู้ก่อร่างข้อตกลงอัฏฏออิฟที่เป็นการสิ้นสุดสงครามกลางเมืองเลบานอนที่กินระยะเวลาไป 15 ปี และก่อสร้างเมืองหลวงเบรุตขึ้นใหม่ เขาเป็นนายกรัฐมนตรีคนแรกหลังสงครามกลางเมืองและเป็นนักการเมืองที่ร่ำรวยและทรงอิทธิพลที่สุดในเลบานอนจนกระทั่งเขาถูกลอบสังหาร
อัลฮะรีรีถูกลอบสังหารเมื่อวันที่ 14 กุมภาพันธ์ ค.ศ. 2005 โดยการวางระเบิดฆ่าตัวตายบนรถบรรทุกในเบรุต ผู้ต้องหาคดีนี้ประกอบด้วยสมาชิกของฮิซบุลลอฮ์ห้าคนและยังอยู่ระหว่างการพิจารณาคดีโดยปราศจากตัวจำเลยโดยศาลพิเศษเลบานอน ในขณะที่ผู้มีส่วนเกี่ยวข้องบางส่วนมีความเกี่ยวโยงกับรัฐบาลซีเรีย การลอบสังหารนี้นำไปสู่การเปลี่ยนแปลงทางการเมืองครั้งสำคัญในเลบานอน ประชาชนได้ออกมาประท้วงในการปฏิวัติซีดาร์ที่ท้ายที่สุดนำไปสู่การถอนกำลังทหารซีเรียออกจากเลบานอนและการเปลี่ยนแปลงรัฐบาลในที่สุด
เขาเคยถูกจัดอันดับให้เป็นบุคคลที่มั่งคั่งที่สุด 100 คนของโลก และนักการเมืองที่ร่ำรวยที่สุดเป็นอันดับสี่ของโลก
ชีวิตช่วงต้นและการศึกษา

อัลฮะรีรีเกิดเมื่อวันที่ 1 พฤศจิกายน ค.ศ. 1944 ในครอบครัวมุสลิมซุนนีที่พอมีกินมีใช้ในเมืองท่าไซดอน เขามีพี่น้องสองคนคือชะฟีก (Shafic) และบะฮียะฮ์ (Bahia) เขาจบการศึกษาระดับมัธยมศึกษาจากโรงเรียนในไซดอน และจบการศึกษาระดับอุดมศึกษาด้านบริหารธุรกิจจากมหาวิทยาลัยอาหรับเบรุต
การงาน

ในปี ค.ศ. 1965 อัลฮะรีรีเดินทางไปประเทศซาอุดีอาระเบียเพื่อทำงาน เขาเป็นอาจารย์สอนหนังสืออยู่ระยะหนึ่งก่อนเปลี่ยนไปทำงานในสาขาอุตสาหกรรมก่อสร้าง ในปี ค.ศ. 1978 เขาได้รับสัญชาติพลเมืองซาอุดีอาระเบีย ควบคู่กับสัญชาติเลบานอนของเขา
ในปี ค.ศ. 1969 อัลฮะรีรีก่อตั้งบริษัทชื่อ ซิโกเนสต์ (Ciconest) เป็นบริษัทรับเหมาช่วงขนาดเล็ก ซึ่งได้ปิดตัวในเวลาต่อมา จากนั้นเขาจึงเข้าทำธุรกิจกับบริษัทก่อสร้างสัญชาติฝรั่งเศส Oger ในการก่อสร้างโรงแรมแห่งหนึ่งในอัฏฏออิฟ ประเทศซาอุดีอาระเบีย ที่ซึ่งได้รับพระราชกระแสชื่นชมจากสมเด็จพระราชาธิบดีคอลิด ต่อมาอัลฮะรีรีได้เข้าดูแลบริษัท Oger แทนและก่อตั้งบริษัท Saudi Oger ที่ซึ่งต่อมาเป็นบริษัทก่อสร้างหลักที่ได้รับไว้วางพระราชหฤทัยจากราชวงศ์ซาอุดีในการก่อสร้างชิ้นสำคัญต่าง ๆ อัลฮะรีรีจึงใช้เวลาก่อร่างสร้างตัวเพียงไม่กี่ปีก่อนขึ้นเป็นมหาเศรษฐีหลายพันล้าน
หลังเขาสะสมความมั่งคั่งมากมาย เขาได้เริ่มงานบริจาคเงิน เช่น การก่อสร้างโรงเรียนในเลบานอน การก่อตั้งหน่วยงานเกี่ยวกับการศึกษาในเลบานอน ในปี ค.ศ. 1979 เขาตั้งหน่วยงานแรกขึ้นคือสมาคมอิสลามเพื่อวัฒนธรรมและการศึกษา (Islamic Association for Culture and Education) ที่ซึ่งต่อมาเปลี่ยนชื่อเป็นมูลนิธิอัลฮะรีรี อัลฮะรีรีเข้ามาเกี่ยวข้องกับการเมืองอย่างรวดเร็ว การอุทธรณ์ต่อสหประชาชาติของเขาและงานบริการในฐานะผู้แทนต่อราชวงศ์ซาอุดีทำให้เขาเป็นที่รู้จักในแวดวงการเมือง
การเมือง

อัลฮะรีรีเดินทางกลับมายังเลบานอนในต้นคริสต์ทศวรรษ 1980 ในฐานะชายผู้ร่ำรวย พร้อมทั้งบริจาคเงินให้กับหน่วยงานจำนวนมากในเลบานอน อย่างไรก็ตาม เขายังถวายงานรับใช้เจ้าชายบันดาร์ บิน สุลต่าน ในปี ค.ศ. 1983
หนังสือ

Sallam, Qasim (1980). Al-Baath wal Watan Al-Arabi [Arabic, with French translation] ("The Baath and the Arab Homeland"). Paris: EMA. ISBN 2-86584-003-4
Stephan, Joseph S. (2006) Oeuvres et performances du president martyr Rafic Hariri, les performances economico-financieres avant Paris 2 et apres, le philanthrope batisseur
Blandford, Nicholas (2006). Killing Mr Lebanon: The Assassination of Rafik Hariri and Its Impact on the Middle East
Vloeberghs, Ward (2015). Architecture, Power and Religion in Lebanon: Rafiq Hariri and the Politics of Sacred Space in Beirut
แหล่งข้อมูลอื่น

Rafic Hariri เก็บถาวร 2013-04-07 ที่ เวย์แบ็กแมชชีน Official site with news, video, press releases, speeches, statements, government policy, Cabinet decisions and UN resolutions
ข้อมูลการออกสื่อ บน ซี-สแปน
งานโดยหรือเกี่ยวกับ เราะฟีก อัลฮะรีรี ในห้องสมุดต่าง ๆ ในแคตาลอกของเวิลด์แคต
เราะฟีก อัลฮะรีรี ที่เว็บไซต์ Curlie
Family of Slain Lebanese Leader Demands Probe Into Killing -The Associated Press/New York Times 17 February 2005
Death of Businessman By Ajami, Fouad The Wall Street Journal-17 February 2005 Page A12
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  เนเธอร์แลนด์  โปแลนด์ 
อื่น ๆ:  IdRef
โมฮัมเหม็ด ฮาวัดเล มาดาร์

| โมฮัมเหม็ด ฮาวัดเล มาดาร์ |
| --- | --- |

นายกรัฐมนตรีโซมาเลีย
ดำรงตำแหน่ง 3 กันยายน พ.ศ. 2533 – 24 มกราคม พ.ศ. 2534
ก่อนหน้า: โมฮัมเหม็ด อาลี ซามาตาร์
ถัดไป: อูมาร์ อาร์เทห์ กาหลิบ
 
ข้อมูลส่วนบุคคล
เกิด: พ.ศ. 2473
ศาสนา: อิสลาม
พรรคการเมือง: พรรคสังคมนิยมปฏิวัติโซมาลี

โมฮัมเหม็ด ฮาวัดเล มาดาร์ (โซมาลี: Maxamed Hawaadlee Madar, อาหรับ: محمد حواضلي المدار) (เกิด พ.ศ. 2473) เป็นนายกรัฐมนตรีโซมาเลียตั้งแต่ 3 กันยายน พ.ศ. 2533 ถึง 24 มกราคม พ.ศ. 2534 และเป็นอดีตสมาชิกของพรรคสังคมนิยมปฏิวัติโซมาลี เขาดำรงตำแหน่งอยู่ไม่กี่เดือนก่อนที่จะเกิดสงครามกลางเมืองโซมาเลีย
ลูกชายของเขา ฮัสซัน กูล ถูกฆาตกรรมโดยแก๊งที่สถานีบริการน้ำมันหลังจากความบาดหมางเล็ก ๆ น้อย ๆ ในแล็ดโบร๊กส์สามวันก่อนหน้านั้น
โบสถ์นักบุญฟรังซิสแห่งอัสซีซี (เอเดน)

| โบสถ์นักบุญฟรังซิสแห่งอัสซีซี |
| --- | --- |
كنيسة القديس فرنسيس الأسيزي
เมื่อปี พ.ศ. 2556

ที่ตั้ง: เอเดน
ประเทศ:  ประเทศเยเมน
นิกาย: โรมันคาทอลิก
การปกครอง
มุขมณฑล: มิสซังโรมันคาทอลิกอาระเบียใต้
นักบวช
มุขนายก: ปาโอโล มาร์ตีเนลลี
โบสถ์นักบุญฟรังซิสแห่งอัสซีซี (อาหรับ: كنيسة القديس فرنسيس الأسيزي; อังกฤษ: St. Francis of Assisi Church) บ้างเรียก อดีตอาสนวิหารนักบุญฟรังซิสแห่งอัสซีซี (อาหรับ: الكاتدرائية القديمة القديس فرنسيس الأسيزي; อังกฤษ: Old Cathedral of St. Francis of Assisi) หรือเรียกสั้น ๆ ว่า โบสถ์นักบุญฟรังซิส เป็นโบสถ์คริสต์นิกายโรมันคาทอลิกแห่งหนึ่งจากทั้งหมดสามแห่งตั้งอยู่ในเอเดน ประเทศเยเมน
โบสถ์นักบุญฟรังซิสแห่งอัสซีซีในอดีต
แต่เดิมโบสถ์ดังกล่าวเป็นอดีตอาสนวิหารประจำมิสซังโรมันคาทอลิกอาระเบียใต้ ช่วงปี พ.ศ. 2435-2517 ก่อนถูกแทนที่ด้วยอาสนวิหารนักบุญยอแซฟในอาบูดาบี สหรัฐอาหรับเอมิเรตส์ อาสนวิหารนักบุญฟรังซิสแห่งอัสซีซีจึงลดสถานะเพียงโบสถ์ธรรมดาและมีสภาพทรุดโทรม และปัจจุบันคริสต์ศาสนิกชนชาวเยเมนบางส่วนลี้ภัยออกนอกประเทศ บ้างก็เปลี่ยนไปนับถือศาสนาอิสลามเพื่อความปลอดภีย
รูปปั้นพระคริสต์ให้พรทะเลนั้นถูกลอบทำลายบ่อยครั้ง ก่อนหน้าเมื่อครั้งสหราชอาณาจักรปกครองเยเมน โบสถ์ได้มีการสร้างโรงเรียนนักบุญแอนโทนี แต่ต่อมารัฐบาลเยเมนทำการสร้างรั้วคั่นระหว่างเขตโบสถ์กับโรงเรียน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โบสถ์นักบุญฟรังซิสแห่งอัสซีซี
โมฮัมเหม็ด ฮาจี อิบราฮิม อิกอัล

| โมฮัมเหม็ด ฮาจี อิบราฮิม อิกอัล |
| --- | --- |


ประธานาธิบดีโซมาลีแลนด์คนที่ 2
ดำรงตำแหน่ง 16 พฤษภาคม พ.ศ. 2536 – 3 พฤษภาคม พ.ศ. 2545
ก่อนหน้า: อับดิเราะห์มาน อาห์เมด อาลี ตูร์
ถัดไป: ดาฮิร์ ริยาเล คาฮิน
นายกรัฐมนตรีรัฐโซมาลีแลนด์
ดำรงตำแหน่ง 26 มิถุนายน พ.ศ. 2503 – 1 กรกฎาคม พ.ศ. 2503
ก่อนหน้า: เซอร์ ดักลาส ฮอล (ในฐานะ ผู้ว่าการ)
ถัดไป: ไม่มี
นายกรัฐมนตรีโซมาเลียคนที่ 1
ดำรงตำแหน่ง 1 กรกฎาคม พ.ศ. 2503 – 12 กรกฎาคม พ.ศ. 2503
ก่อนหน้า: ไม่มี
ถัดไป: อับดิราชิด อาลี เชอมาร์กี
นายกรัฐมนตรีโซมาเลียคนที่ 4
ดำรงตำแหน่ง 15 มิถุนายน พ.ศ. 2510 – 21 ตุลาคม พ.ศ. 2512
ก่อนหน้า: อับดิริซัค ฮาจี ฮุสเซน
ถัดไป: โมฮัมเหม็ด ฟาราห์ ซาลัด
 
ข้อมูลส่วนบุคคล
เกิด: 15 สิงหาคม พ.ศ. 2471 ออดเวย์นี บริติชโซมาลีแลนด์
เสียชีวิต: 3 พฤษภาคม พ.ศ. 2545 พริทอเรีย แอฟริกาใต้
ศาสนา: อิสลาม
พรรคการเมือง: พรรคสหประชาชนเพื่อประชาธิปไตย สันนิบาติเยาวชนโซมาลี
คู่สมรส: เอ็ดนา อดาน อิสมาอิล อชา ซาอีด อาบี คัลทูม ฮาจี ดาฮิร

โมฮัมเหม็ด ฮาจี อิบราฮิม อิกอัล (โซมาลี: Maxamed Xaaji Ibraahim Cigaal, อาหรับ: محمد الحاج ابراهيم ايغال) (เกิด 15 สิงหาคม พ.ศ. 2471 (ออดเวย์นี บริติชโซมาลีแลนด์) - 3 พฤษภาคม พ.ศ. 2545 (พริทอเรีย แอฟริกาใต้)) เป็นนักการเมืองชาวโซมาลี เขาดำรงตำแหน่งนายกรัฐมนตรีสองสมัย ครั้งแรกเมื่อ 1 กรกฎาคม พ.ศ. 2503 ถึง 12 กรกฎาคม พ.ศ. 2503 ครั้งที่สองเมื่อ 15 มิถุนายน พ.ศ. 2510 ถึง 21 ตุลาคม พ.ศ. 2512 นอกจากนี้เขายังได้ดำรงตำแหน่งประธานาธิบดีคนที่ 2 ของโซมาลีแลนด์ สาธารณรัฐซึ่งประกาศเอกราชจากโซมาเลีย แต่ได้รับการรับรองในระดับสากลว่าเป็นเขตการปกครองตนเองของโซมาเลีย
เดอะ เมสเซจ

| เดอะ เมสเซจ |
| --- | --- |
กำกับ: มุสตาฟา อักกาด
เขียนบท:   เอช. เอ. แอล. เคร็ก  เอ.บี. เญาดัต อัล-ซาฮ์ดาร์  เตาฟิก อัล-ฮากิม  เอ.บี. เราะฮ์มาน อัล-ชากาวี  โมฮัมหมัด อะลี มาเฮอร์ 
บทภาพยนตร์: เอช. เอ. แอล. เคร็ก
สร้างจาก: มูฮัมมัด
อำนวยการสร้าง:   มุสตาฟา อักกาด  แฮโรลด์ บัค  โมฮัมเหม็ด ซานูซี 
นักแสดงนำ:   แอนโทนี ควินน์  ไอรีน ปาปาส  ไมเคิล อันซารา  Johnny Sekka  ไมเคิล ฟอเรสต์ 
ผู้บรรยาย: ริชาร์ด จอห์นสัน
กำกับภาพ:   Said Baker  Jack Hildyard  Ibrahim Salem 
ตัดต่อ:   John Bloom  Hussein Afifi 
ดนตรีประกอบ: มอริส ฌาร์
บริษัทผู้สร้าง: Filmco International Productions Inc.  
ผู้จัดจำหน่าย: Tarik Film Distributors
วันฉาย:   30 ตุลาคม ค.ศ. 1976 (1976-10-30) (London)  9 มีนาคม ค.ศ. 1977 (1977-03-09) (New York) 
ความยาว:   อังกฤษ:  178 นาที  อาหรับ:  207 นาที 
ประเทศ:   เลบานอน  อียิปต์  ลิเบีย  คูเวท  โมร็อคโค  สหราชอาณาจักร 
ภาษา:   อาหรับ  อังกฤษ 
ทุนสร้าง: $10 ล้าน
ทำเงิน: $15 ล้าน
เดอะ เมสเซจ (อังกฤษ: The Message อาหรับ: الرسالة Ar-Risālah; รู้จักกันในชื่อ มูฮัมมัด ศาสดาแห่งอิสลาม) เป็นภาพยนตร์ประวัติศาสตร์ที่เกี่ยวกับศาสดามุฮัมมัด กำกับโดยมุสตาฟา อักกาด  โดยเผยแพร่รุ่นภาษาอาหรับในปี 1976 และรุ่นภาษาอังกฤษในปี 1977
ภาพยนตร์เรื่องนั้ถูกคัดเลือกรางวัลออสการ์ สาขาดนตรีประกอบภาพยนตร์ยอดเยี่ยม ของงานประกาศผลรางวัลออสการ์ ครั้งที่ 50 กำกับโดยมอริส ฌาร์ แต่เสียรางวัลให้กับสตาร์ วอร์ส (กำกับโดย จอห์น วิลเลียมส์)
บทแสดง

แอนโทนี ควินน์ รับบทเป็น ฮัมซะฮ์
ไอรีน ปาปาส รับบทเป็น ฮินด์
ไมเคิล อันซารา รับบทเป็น อบูซุฟยาน อิบน์ ฮัรบ์
Johnny Sekka รับบทเป็น บิลาล
ไมเคิล ฟอเรสต์ รับบทเป็น คอลิด
อันเดร มอเรลล์ รับบทเป็น อบูฏอลิบ
แกริค ฮากอน รับบทเป็น อัมมัร
เดเมียน โทมัส รับบทเป็น ซัยด์
มาร์ติน เบนสัน รับบทเป็น อบูญะฮัล
โรเบิร์ต บราวน์ รับบทเป็น อุตบะฮ์
โรซาลี ครุตชลีย์ รับบทเป็น ซูมัยยะฮ์
บรูโน บาร์นาบ รับบทเป็น อุมัยยะฮ์
เนวิล เจสัน รับบทเป็น ญะฟัร
จอห์น เบนเนต รับบทเป็น สะลูล
โดนัลด์ เบอร์ตัน รับบทเป็น อัมร์
เอิร์ล คาเมรอน รับบทเป็น นะญาชี
จอร์จ คมิลเลอร์ รับบทเป็น วะลีด
นิโคลัส อาเมอร์ รับบทเป็น ซุฮัยล์
โรนัลด์ เชเนอรี รับบทเป็น มุสอับ
ไมเคิล ก็อดฟรีย์ รับบทเป็น บะรออะ
จอห์น ฮัมฟริส์ รับบทเป็น อุบาดา
อีเวน โซลอน รับบทเป็น ยาซิร
โวลฟี มอร์ริสรับบทเป็น อบูละฮับ
โรนัลด์ ลีห์-ฮันต์ รับบทเป็น จักรพรรดิเฮราคลิอัส
ลีโอนาร์ด ทรอลลีย์ รับบทเป็น คนขายผ้าไหม
Gerard Hely รับบทเป็น กวีชาวซีนาย
Habib Ageli รับบทเป็น อบูฮุดัยฟะฮ์
ปีเตอร์ แมดเดน รับบทเป็น ชายฟันหลอ
Hassan Joundi รับบทเป็น กิสเราะฮ์
Abdullah Lamrani รับบทเป็น อิกริมะฮ์
อีเลน ไอเวส-แคเมอรอน รับบทเป็น อัรวา
Mohammad Al Gaddary รับบทเป็น ผู้ให้กู้เงิน
อับดุลลอฮ์ ฆอยต์ รับบทเป็น ฮัมซะฮ์
มูนา วัซเซฟ รับบทเป็น ฮินด์
ฮัมดี ฆอยด์ รับบทเป็น อบูซุฟยาน อิบน์ ฮัรบ์
Ali Ahmed Salem รับบทเป็น บิลาล
มะฮ์มูด ซะอีด รับบทเป็น คอลิด
Ahmad Marey รับบทเป็น ซัยด์
โมฮัมหมัด ลาร์บี รับบทเป็น อัมมัร
ฮัซซํน ญุนดี รับบทเป็น อบูญะฮัล
Sana' Jamil รับบทเป็น ซูมัยยะฮ์
การพรรณนาถึงมูฮัมมัด

เนื่องจากมีความเชื่อของมุสลิมที่มีต่อการพรรณนาถึงมูฮัมมัด จึงไม่แสดงใบหน้าและเสียงของท่าน เนื่องจากเป็นที่ต้องห้ามในศาสนาอิสลาม  ดังนั้นจึงมีคำแนะนำก่อนที่จะฉายภาพยนตร์ว่า:
ผู้ผลิตภาพยนตร์เรื่องนี้ให้เกียรติประเพณีของชาวมุสลิมซึ่งถือว่าการเปิดเผยตัวตนของท่านศาสดาเป็นสิ่งที่ต้องห้ามทั้งทางจิตวิญญาณและข้อความของท่าน ดังนั้น ภาพของมุฮัมมัดจึงไม่ถูกแสดง (หรือได้ยิน)
กฎนี้ได้รวมถึงภรรยาของมูฮัมมัด, ฟาฏิมะฮ์, ลูกเขย, และเคาะลีฟะฮ์รอชิดีน (อะบูบักร์, อุมัร, อุสมาน และอะลี).จึงทำให้เหลือแค่ฮัมซะฮ์ (แอนโทนี ควินน์) ลุงของมูฮัมหมัด และซัยด์ (เดเมียน โทมัส) ลูกบุตรบุญธรรมของท่านเป็นตัวประกอบ ในระหว่างสงครามบะดัร และสงครามอุฮุด ฮัมซะฮ์เป็นคนคุมกองทัพ ถึงแม้ว่าผู้คุมจริงนั้นคือมูฮัมมัดก็ตาม
เมื่อไรก็ตามที่ถึงบทของมูฮัมมัด จะมีการเล่นออร์แกนให้มีเสียงเบา ในขณะที่คำพูดของท่าน จะมีคนอื่นมาพูดแทนเช่น ฮัมซะฮ์ ซัยด์ หรือบิลาล และในขณะที่ในภาพยนตร์ได้เรียกท่านนั้น จะมีการเคลื่อนกล้องไปตามทางเหมือนกับว่ากล้องนั้นคือมูฮัมมัด
สิ่งที่พรรณนาถึงมูฮัมมัด หรือครอบครัวของท่านได้มากที่สุดคือ ซุลฟิการ์ ดาบสองแฉกของอะลีในฉากต่อสู้, ไม้เท้าในฉากที่กะอ์บะฮ์ และมะดีนะฮ์ และก็อสวะฮ์อูฐของมูฮัมหมัด
การตอบรับ

ในเดือนกรกฎาคม ปี1976 ห้าวันหลังจากมีการฉายภาพยนตร์ในเวสต์เอนด์ออฟลอนดอน มีการโทรไปยังอักกาดให้เปลี่ยนชื่อจาก โมฮัมเหม็ด เมสเซนเจอร์ออฟก้อด ให้เป็น เดอะ เมสเซจ ภายใต้วงเงิน £50,000 ปอนด์
ดิลีส์ โพเวลล์ นักวิจารณ์ภาพยนตร์จากซันเดย์ทาม ได้บอกว่า "ดูเหมือนภาพยนตร์แบบตะวันตก … ตรงข้ามกับความคิดของชาวคริสต์ยุคแรก"
มูนา วัซเซฟได้รับรางวัลในการเล่นบทเป็นฮินด์ในรุ่นภาษาอาหรับ
รางวัล

ภาพยนตร์เรื่องนี้เสนอชื่อเข้าชิงรางวัลออสการ์ในปี 1977 สาขาดนตรียอดเยี่ยม
ดนตรี

เสียงดนตรีประกอบเรื่อง เดอะ เมสเซจ กำกับโดยมอริส ฌาร์ และเล่นดนตรีโดยลอนดอนซิมโฟนีออร์เคสตรา
ฝั่งที่หนึ่ง
The Message (03:01)
Hegira (04:24)
Building the First Mosque (02:51)
The Sura (03:34)
Presence of Mohammad (02:13)
Entry to Mecca (03:15)
ฝั่งที่สอง
The Declaration (02:38)
The First Martyrs (02:27)
Fight (04:12)
Spread of Islam (03:16)
Broken Idols (04:00)
The Faith of Islam (02:37)
The Message (03:09)
Hegira (04:39)
Building the First Mosque (02:33)
The Sura (03:32)
Presence of Mohammad (02:11)
Entry to Mecca (03:14)
The Declaration (02:39)
The First Martyrs (02:26)
Fight (04:11)
The Spread of Islam (03:35)
Broken Idols (03:40)
The Faith of Islam (02:33)
ดูเพิ่ม

สงครามบะดัร
สงครามอุฮุด
เว็บที่เชื่อมโยง

The Message ที่อินเทอร์เน็ตมูวีเดตาเบส
The Message ที่รอตเทนโทเมโทส์
โฮเวย์เซ

| โฮเวย์เซ هويزه (ในภาษาเปอร์เซีย)  الهويزة (ในภาษาอาหรับ) |
| --- | --- |
เมือง

โฮเวย์เซ
พิกัด: 31°27′43″N 48°04′26″E﻿ / ﻿31.46194°N 48.07389°E﻿ / 31.46194; 48.07389
ประเทศ:  อิหร่าน
จังหวัด: ฆูเซสถาน
เทศมณฑล: โฮเวย์เซ
อำเภอ: กลาง
ประชากร (สำมะโน พ.ศ. 2559)
 • ทั้งหมด: 19,481  คน
เขตเวลา: UTC+3:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+4:30 (เวลาออมแสงอิหร่าน)
โฮเวย์เซ หรือ อัลฮุวัยซะฮ์ (เปอร์เซีย: هویزه; อาหรับ: الهويزة) เป็นเมืองและเมืองหลักในเทศมณฑลโฮเวย์เซ จังหวัดฆูเซสถาน ประเทศอิหร่าน จากสำมะโน พ.ศ. 2549 เมืองนี้มีประชากร 14,422 คนใน 2,749 ครัวเรือน